text: [{"text_idx": "#000004", "text": "ASV hava veri\u00f0 heilt einara\u0301\u00f0andi i\u0301 hesum kappingara\u0301rinum og hava vunni\u00f0 allar dystirnar uttan ein. Eftir 18 leikumf\u00f8r er st\u00f8\u00f0an 17 vunnir og 1 taptur dystir."}, {"text_idx": "#000006", "text": "Bj\u00f8rk hevur alt kappingara\u0301ri\u00f0 veri\u00f0 ein lyklaleikari, og solei\u00f0is var eisini i\u0301 dystinum i\u0301 dag. Servimo\u0301tt\u00f8kurnar og verjisp\u00e6li\u00f0 var framu\u0301r, og ho\u0301ast onkrar hoppiservur kiksa\u00f0u, vann Bj\u00f8rk fleiri serv ess vi\u00f0 h\u00f8r\u00f0ur hoppservum. I\u0301 a\u0301lopspartinum var hon ikki til at st\u00f8\u00f0ga. Buldra\u00f0i teir flestu bo\u0301ltarnar i\u0301 go\u0301lvi ella i\u0301 armar og bein hja\u0301 mo\u0301tst\u00f8\u00f0uleikarunum, i\u00f0 ikki megna\u00f0u at halda bo\u0301ltinum inni a\u0301 v\u00f8llinum. I\u0301 kroystum st\u00f8\u00f0um loysti Bj\u00f8rk uppga\u0301vuna vi\u00f0 n\u00f8krum snildum lobbum, sum Bedsted kvinnurnar ikki na\u0301ddu at fa\u0301a upp."}, {"text_idx": "#000007", "text": "Fleiri av hinum leikarunum a\u0301 ASV li\u00f0num vi\u0301stu sanniliga eisini si\u0301nar dygdir, og ta\u00f0 sa\u0301st ti\u0301\u00f0uliga at nakrar av teimum a\u0301\u00f0ur hava leikt no\u0301gvar dystir i\u0301 bestu donsku deildini. Ikki so l\u00f8gi at ASV vinnur hettar kappingara\u0301ri\u00f0 greitt vi\u00f0 51 stigum, heili 14 stig framman fyri nummar 2, Aalborg Volleyball vi\u00f0 Hildu Bolstad Mortensen og Annu Larsen i\u0301 leikaraho\u0301pinum."}, {"text_idx": "#000008", "text": "I\u0301 donsku 1. deild hja\u0301 kvinnunum eru 20 li\u00f0, og hesi eru deild upp i\u0301 tv\u00e6r kappingar, 10 li\u00f0 i\u0301 1. deild vestur og 10 li\u00f0 i\u0301 1. deild eystur."}, {"text_idx": "#000009", "text": "I\u0301 1. deild eystur hava Farum-Holte.2 44 stig eftir 18 dystir, me\u00f0an VLI hevur 43 stig eftir 17 dystir. T\u00e6r kunnu so i\u0301 mesta lagi fa\u0301a 46 stig, um t\u00e6r vinna seinasta dystin mo\u0301ti Gentofte Volley.2 i\u0301 morgin 3-0 e\u00e6\u00e6a 3-1."}, {"text_idx": "#000010", "text": "Sostatt hava ASV kvinnurnar flest stig av \u00f8llum 20 li\u00f0num i\u0301 donsku 1. deild kvinnur."}, {"text_idx": "#000011", "text": "Eftir dytstin fingu ASV kvinnurnar v\u00e6l uppibornu gullmedaljurnar hongdar um ha\u0301lsin, so lagi\u00f0 i\u0301 bussinum heim aftur til Aarhus man hava veri\u00f0 gott."}]